da da la da da en sv da da da da da da da tr sv tr da de en da nl da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da en en en en hu en en en cs en en en da en en en fr en en en da en en en zh en en en it da en en en it da en en en ca en en en ca en en en en en en en en en en en en en en en ru en ru en en es en nb en da da da en en da en en en da da da da da da da da da sv da da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Dårlig sædkvalitet er hyppig årsag til barnløshed
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Dårlig sædkvalitet er hyppig årsag til barnløshed
- men ændringer i kost og livsstil gør en forskel
Omkring hvert syvende par er barnløst. Selvom der kan være mange årsager, er et stigende problem mandens dårlige sædkvalitet, der kan skyldes mangel på særlige næringsstoffer og en række miljøfaktorer. Men heldigvis kan relevante kostjusteringer, enkelte tilskud og andre tiltag påvirke sædcellerne positivt og derved øge kvindens mulighed for at blive gravid. Nyere forskning afslører nemlig, at det er en række epigenetiske faktorer, altså faktorer i sædcellernes miljø, som afgør, om sædcellerne er sunde, og ikke mindst om den befrugtende sædcelles gener bliver aktiveret, så fostret kan udvikles sig.
Når manden udtømmer sin sæd i skeden, svømmer der 60-450 millioner små sædceller af sted, og de kan holde sig i live og befrugtningsdygtige i 2-3 døgn.
Rent anatomisk består den enkelte sædcelle af et hoved, et mellemstykke og en lang tynd svingtråd – eller hale. I hovedet findes kernen med generne i form af dna. I mellemstykket koncentreres mitokondrierne, der som små ”motorer” leverer energien til fremdriften og halens bevægelser.
Jo flere sunde sædceller manden kan producere, og jo hurtigere de kan svømme, jo større er chancen for, at en enkelt af dem når i mål og befrugter ægcellen, så kvinden kan blive gravid.
Mange data tyder på, at kosten spiller en væsentlig rolle for mandens sædkvalitet. I et nyt græsk studie af 225 mænd, som opsøgte en fertilitetsklinik i Athen, fandt forskerne, at de mænd, som overvejende spiste en traditionel Middelhavskost, havde flere aktive sædceller i sæden i forhold til de mænd, der spiste en mindre sund kost. Studiet er i tråd med andre studier, som viser, at mænd, som spiser meget fuldkorn, frugt, grønsager, bælgplanter og fisk har en bedre sædkvalitet. Det skyldes med stor sandsynlighed, at denne kost er rig på en række vitaminer, mineraler og fedtsyrer, som beskytter og nærer sædcellerne, og som omtales nærmere. Sidst i artiklen gives en oversigt over diverse kosttilskud, og hvordan de forbedrer sædkvaliteten.
Vidste du at dårlig sædkvalitet øger risikoen for abort?
Vitaminer, mineraler og antioxidanter og fiskeolier
Mænd, som har en dårlig sædkvalitet, bør spise sundt og alsidigt, hvad enten kosten er inspireret af Middelhavslandene eller ej. Kostens indhold af næringsstoffer påvirker både de umodne sædceller i testiklerne og de modne sædceller, der kræver meget energi og beskyttelse af arvemassen dna.
En række studier har desuden fundet en bedring af mænds sædkvalitet efter tilskud med vitamin C, D og E samt betacaroten, lycopen, zink, selen, Q10 og fiskeolier. Flere fertilitetsklinikker tilbyder derfor sine patienter supplerende behandling med disse næringsstoffer for at forbedre sædkvaliteten.
Derfor er det så vigtigt at beskytte sædcellernes dna
Alle kroppens celler har en cellekerne, hvor arvemassen dna befinder sig som en form for kommandocentral. Men sædceller, der er meget små, har en hale og kan bevæge sig, er ganske anderledes end kroppens øvrige celler. Desuden indeholder sædceller kun et minimum af cytoplasma, hvor der normalt produceres enzymer, som skal reparere cellernes dna. Det betyder med andre ord, at sædcellerne ikke selv kan reparere deres dna-skader. Sædcellerne er derfor ekstremt sårbare over for oxidativ stress forårsaget af frie radikaler, hvor påvirkningen for eksempel øges under stress, forgiftninger, inflammationer, tobaksrøg og bestråling.
Frie radikaler er nogle aggressive molekyler, som bidrager til celleskader. Og ny forskning har vist, at manden hos cirka halvdelen af barnløse par har en dårlig beskyttelse af sædcellernes dna. Der kan derfor opstå noget, man kalder for dna-fragmentering. Det går ikke ud over sædcellernes evne til at svømme, men det kan betyde, at den sædcelle, som når først frem til ægget, ikke nødvendigvis er den bedste. Sædcellen kan altså godt befrugte ægget, men hvis dens dna er ødelagt, vil ægget ikke kunne udvikle sig normalt, og det bliver derfor udstødt ret hurtigt.
Derfor skal sædcellerne og deres dna beskyttes mod frie radikaler og oxidativ stress, hvor vores eneste værn er de såkaldte antioxidanter som vitamin A, E og C samt zink og selen.
Vidste du at sædceller er ekstremt sårbare over for oxidatix stress forårsaget af frie radikaler, og at påvirkningen øges under stress, forgiftninger, tobaksrøg og bestråling?
Seksuelt aktive mænd har brug for mere selen
Tilstrækkeligt selen i kroppen er derfor en forudsætning for en normal og sund sædproduktion.
Selenmangel er udbredt i Europa
Jorden i Europa er generelt fattig på selen. Manglende indtag af fisk og indmad bidrager til et dalende indtag. Det antages, at omkring 20 % af den danske befolkning indtager mindre selen end de officielle anbefalinger. Rygning, alkoholmisbrug, kviksølvforgiftning, Crohns syge og ulcerøs colitis kan også medføre lave selenniveauer.
De officielle anbefalinger, der nu hedder referenceindtag, RI, er sat til 55 mikrogram om dagen. Men undersøgelser viser, at det ikke er nok til at mætte en særlig selenforbindelse, selenoprotein P, der bruges som markør for at måle blodets selenstatus. For at mætte selenoprotein P skal man have omkring 100 mikrogram selen om dagen, og det er omkring det dobbelte af de officielle anbefalinger.
Tilskud baseret på selengær, der indeholder mange selenforbindelser, giver den største lighed med selenvariationen i selenrig kost.
Balancen mellem omega-3 fedtsyrer og omega-6 fedtsyrer er afgørende
Omega-3 fedtsyrer og omega-6 fedtsyrer findes i alle cellemembraner. De indgår i adskillige biokemiske processer, hvor der skal være en form for balance.
Iranske forskere har undersøgt 78 frugtbare mænd med 82 ufrugtbare mænd, hvor man ikke kendte til årsagen. Forskerne fandt, at de ufrugtbare mænd havde lavere koncentrationer af omega-3 fedtsyrerne EPA og DHA både i blodet og i sædcellerne i forhold til de frugtbare mænd.
Forskerne fandt også, at de ufrugtbare mænd havde et relativt højt indhold af omega-6 fedtsyrer i forhold til omega-3 fedtsyrer. Jo højere indholdet var af omega-6 fedtsyren AA (arakidonsyre) i forhold til omega-3 fedtsyrerne EPA og DHA, jo lavere antal sædceller havde man fundet i sæden. Sædcellernes bevægelighed var også dårligere, og man havde fundet flere skader.
I et opfølgningsstudie gav forskerne tilskud med omega-3 fedtsyrer (fiskeolier) eller placebo (snydemedicin) til de ufrugtbare mænd i 32 uger. Der blev påvist en bedre sædkvalitet hos de mænd, der fik omega-3 fedtsyrer. Derfor bør mænd med en dårlig sædkvalitet sørge for, at få nok omega-3 fedtsyrer gennem fed fisk som sild og laks fra rene farvande eller tage tilskud af en god kvalitet. Det er også muligt, at de skal reducere indtaget af omega-6 fedtsyrer fra margarine, junkfood, solsikkeolie, majsolie eller vindruekerneolie, og i stedet vælge olivenolie, der indeholder omega-9.
Q10 er nødvendig for sædcellernes energiproduktion
Sædcellerne hører til de celler i kroppen, der forbruger mest energi, når de svømmer den relativt lange vej gennem kvindens skede, livmoder og æggeleder, hvor befrugtningen foregår. Det er som et livsvigtigt kapløb, hvor det kun er ganske få sædceller, der klarer distancen på 15-25 cm op til det relativt store æg.
Co-enzymet Q10 er afgørende for, at sædcellerne og alle andre celler i kroppen kan danne energi i mitokondrierne. Mangel på Q10 kan derfor gøre sædcellerne sløve. Da Q10 tilmed er en vigtig antioxidant, kan en mangel også gøre sædcellerne mere sårbare over for oxidativ stress og dna-fragmentering.
Vi danner selv det meste Q10, men mængden daler med alderen. Kolesterolsænkende medicin, statiner, kan også hæmme kroppens dannelse af Q10.
Tilskud med Q10 øger antal af sædceller og deres mobilitet
Italiensk forskning under ledelse af specialisten Dr. A. Mancini har afsløret, at der i sæd med et lavt niveau af sædceller var et tilsvarende lavt niveau af Q10.
Slovakiske forskere har dokumenteret, at 6 måneders Q10 behandling dels øger antallet af sædceller og dels øger deres mobilitet og fremdrift. På samme måde mindskedes forekomsten af deforme sædceller under Q10-behandlingen.
Begge studier påpeger således, at tilskud med Q10 er oplagt i behandlingen af visse former for nedsat fertilitet hos manden.
Mange føler desuden, at de får mere energi ved at tage tilskud med Q10, og denne effekt kan begge parter jo have glæde af under samværet.
Vælg Q10 tilskud, som kroppen kan optage og udnytte
Q10 er et fedtopløseligt molekyle, og i tilskud er Q10 molekylerne altid fedtopløselige. I diverse råvareformer og tilskud findes Q10 molekylerne som et krystalliseret materiale, men vi har svært ved at opløse krystallerne ved normal kropstemperatur. Det kræver derfor en speciel olie- og varmeteknik, således at krystallerne opløses fuldstændigt til enkelte frie Q10 molekyler, der kan optages fra tarmen. Det kan derfor svare sig at vælge et Q10 tilskud, hvor der er dokumentation for en høj kvalitet og optagelighed, således at Q10 når helt ind i cellernes mitokondrier.
Undgå kviksølv og unødvendige kemikalier i hverdagen
Det er kendt, at en række stoffer i miljøet påvirker vores hormonbalance ugunstigt. En afledt hypotese er derfor, at nogle af disse stoffer også er helt eller delvis ansvarlige for nogle tilfælde af nedsat sædkvalitet. De mistænkte stoffer er bl.a. kviksølv, ftalater og visse pesticider. Det kan derfor svare sig, at foretrække økologiske produkter og så vidt muligt undgå miljøgifte.
Forskere fra Hong Kong har fundet, at der er en sammenhæng mellem høje kviksølvkoncentrationer i sædvæsken og sædcellers abnorme form og bevægelighed. Disse fund er i tråd med forskning på dyr, som er udsat for kviksølv. Det anbefales derfor, så vidt muligt, at undgå diverse kilder til kviksølv. Det gælder især fisk fra forurenede farvande samt tun og andre rovfisk, der ligger højt i fødekæden, og derfor er mere forurenede. I denne forbindelse kan selen binde og inaktivere kviksølv. Hvis man vel at mærke får nok selen.
Undgå tobaksrøg, også passiv rygning.
Tobaksrygning nedsætter både mænds og kvinders evne til at få børn. Sæd fra rygere indeholder flere dna-skader, og derfor bør rygere enten stoppe eller tilstræbe af få flere beskyttende antioxidanter.
Tilstræb en normal vægt og passende lokal temperatur
Overvægtige mænd har statistisk set en ringere sædkvalitet end normalvægtige. Det kan både skyldes at fedtceller producerer østrogenforstadier, og at meget fedt i skridtet giver en for høj temperatur i testiklerne. Det anbefales i det hele taget at tilstræbe en normal vægt og at gå med bukser, der ikke er for stramme eller forårsager for høj temperatur omkring testiklerne.
Stråling fra mobiltelefon, pc m.v.
Flere studier har påvist, at stråling fra trådløs kommunikation kan være skadelig for mænds sædkvalitet og frugtbarhed. Derfor er det en dårlig ide at gå med mobiltelefonen i bukselommen nær lysken og testiklerne eller at sidde meget med den bærbare pc på skødet, hvis den er koblet til trådløst internet. I 2011 undersøgte polske forskere 2.110 mænd, som havde besøgt en fertilitetsklinik mellem 1993 og 2007. Patienter, som røg, drak meget alkohol eller havde forskellige sygdomme blev udelukket fra studiet. Derefter blev deltagerne delt op i en gruppe, som brugte mobiltelefon, og en gruppe, som ikke gjorde det. Hos gruppen, der brugte mobiltelefoner havde 68 % af sædcellerne en abnorm form mod 58 % i gruppen, der ikke brugte mobiltelefon.
En britisk metaanalyse fra 2014 og en australsk metaanalyse fra 2016 viser også, at mobilstråling hænger sammen med sædcellers nedsatte bevægelighed og levedygtighed.
Argentinske forskere har analyseret sædprøver fra 29 friske mænd. Den ene halvdel blev udsat for en bærbar pc, som var koblet til internettet i fire timer, og den anden halvdel fungerede som kontrolgruppe. Det viste sig, at sædcellerne i de strålingsudsatte prøver, havde reduceret bevægelighed og større ødelæggelse af dna.
Selvom der mangler mere forskning på området, er det nok en god ide, så vidt muligt, at skærme testikler og sædceller for alt for meget stråling.
Epigenetikken handler om, hvordan ydre faktorer og miljøet påvirker de gener, som aktiveres i kroppens celler. Før i tiden troede man, at mandens sædcelle kun overførte gener ved befrugtningen, men i dag ved man, at en række forhold i miljøet kan påvirke. hvilke gener fra både faren og moderen, der bliver aktiveret eller ej. Hos begge køn påvirkes de epigenetiske faktorer af forhold i miljøet, som inkluderer livsstil, fysisk aktivitetsniveau, ernæring og eksponering for miljøgifte og andre skadelige stoffer. Dette kan også påvirke barnets sundhedstilstand senere i livet.
Konkrete råd om tilskud til forbedring af sædkvalitet
Følgende råd om tilskud er en sammenfatning af denne artikel og netsiden ” Miscarrige Research”, som opsummerer publiceret forskning.
For at øge antal sædceller
For at forbedre sædcellers aktivitet
For at forbedre sædcellernes form
(evt. kombineret med mindre omega-6)
Karayiannis D, Kontogianni MD et al. Association between adherence to te Mediterranean diet and semen quality parameters in male partners of couples attempting fertility. Human Reproduction 2017
Schagdarsurengin U, Steger K. Epigenetics in male reproduction: effect of paternal diet on sperm quality and offspring health. Nature Reviews Urology 2016
Safarinejad MR et al. Relationship of omega-3 and omega-6 fatty acids with semen characteristics and antioxidant status of seminal plasma: A comparison between fertile and infertile men. Clinical Nutrition 2010
Safarinejad MR. Effect of omega-3 polysaturated fatty acid supplementation on semen profile and enzymatic anti-oxidant capacity of seminal plasma in fertile men with idiopatic oligoasthenoteratospermia: a double-blind, placebo-controlled, randomized study. Andrologia 2011
Chiu Yh et al. Fruit and vegetable intake and their pesticide residues in relation to semen quality among men from fertility clinic. Human Reproduction. 2015
Choy CMY et al. Relationship between semen parameters and mercury concentrations in blood and in seminal fluid from subfertile males in Hong Kong. Fertility and Sterility. 2002
Adams JA et al. Effect on mobile telephones on sperm quality: A systematic review and meta-analysis. Enviromental International 2014
Avenado C et al. Use of laptop computers connected to internet through Wi-Fi decreases human sperm motility and increases sperm DNA fragmentation. Fertility and Sterility. 2012
Netsiden ” Miscarrige Research”,
Iver Mynsted. Dårlig sædkvalitet – årsaker og botemidler. Helsemagasinet Vitenskap og fornuft Nr 2, 2017
Lutz Shomburg. Dietary Selenium and Human Helath. Nutrients 2017
Pernille Lund. Q10 - fra Helsekost til epokegørende medicin. Ny Videnskab 2014
hvis du vil vide mere om Q10
TIP! Se også de relaterede artikler
Tilskud med D-vitamin kan forbedre fertiliteten
PCOS og barnløshed kan afhjælpes
Børn, der mangler B12 vitamin, får vanskeligere ved at løse opgaver
Selenmangel og for tidlig fødsel
Babyblues og fødselsdepression kan skyldes mangel på næringsstoffer og lavt stofskifte
D-vitamin har betydning for en sund graviditet
Selens oversete betydning for fertiliteten hos begge køn
Omega-3 reducerer risikoen for tidlig fødsel
Mangel på zink skader fertiliteten
Stoffer i fiskeolie kan forebygge abort og tidlig fødsel
Folinsyre reducerer risikoen for at barnet udvikler autisme forårsaget af pesticider
Gravide anbefales at spise fed fisk for at undgå for tidlig fødsel – men hvad med kviksølv?
Sammenhæng mellem autisme og zinkmangel i barnets tidlige udvikling
Større mængder folinsyre reducerer risikoen for svangerskabsforgiftning
For meget omega-6 under graviditeten er skadeligt
Mangel på D-vitamin under graviditeten kan skade fostret
Antioxidanters betydning for sædkvaliteten
Selens og zinks afgørende betydning for fertiliteten og en sund graviditet
Kostændringer og særlige tilskud forbedrer sædkvaliteten og testosteronniveauet
Tilskud med fiskeolier til gravide giver større babyer og flere helsefordele
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering